Віталь Рымашэўскі: Мы казалі пра тое, што Польшчы, Эўрапейскаму саюзу бракуе стратэгіі ў дачыненьні да Беларусі, можа быць, да ўсяго Ўсходняга партнэрства. І мы заклікалі Польшчу стаць правадніком гэтай стратэгіі, якая б уключала ня толькі супрацоўніцтва зь беларускімі алігархамі, кіраўніцтвам беларускага рэжыму, але ўключала і ўвесь беларускі народ, грамадзянскую супольнасьць, дэмакратычную апазыцыю. І ў гэтым пытаньні мы дайшлі да паразуменьня як у МЗС, так і ў міжнароднай камісіі Сэйма. І мы будзем далей працаваць над тым, каб паводзіны Эўрапейскага саюза, Польшчы ў дачыненьні да Беларусі не выглядалі мітусьлівымі, калі спачатку прымаюцца санкцыі, гучаць жорсткія заклікі, а потым усе патрабаваньні здымаюцца і адчыняюцца ўсе дзьверы для беларускага рэжыму.